לילות טלדגה: הבלדה על ריקי בובי

לילות טלדגה: הבלדה על ריקי בובי (באנגלית: Talladega Nights: The Ballad of Ricky Bobby) הוא סרט קומדיה אמריקאי משנת 2006 בבימויו של אדם מקיי ובכיכובו של ויל פרל. הסרט יצא לאקרנים ב-4 באוגוסט 2006. ריקי בובי (ויל פרל) הוא נהג מרוצים מוביל ב-NASCAR. ריקי גדל בצפון קרוליינה וחלם כל חייו להיות נהג מרוצים כמו אביו (גרי קול), אשר עזב אותו בילדותו. ריקי בובי נמצא בפסגת הקריירה, חי באחוזה ענקית, נשוי לאשה יפה ואב לשני בנים. השותף הנאמן שלו במרוצים וחברו מילדות קאל נוטון ג'וניור (ג'ון סי. ריילי), מסייע לו באופן קבוע לנצח בכל המרוצים. הצמד, אשר ידועים על ידי המעריצים שלהם בתור "Shake and Bake" נוהגים בקביעות לבצע תמרון מיוחד שמסייע לריקי לנצח ולקאל להגיע למקום השני בכל המרוצים בהם הם משתתפים. נהג הפורמולה 1 הצרפתי וההומוסקסואל ז'אן ג'ירארד (סשה ברון כהן) מצטרף ל-NASCAR ומתחיל להתחרות במרוצים השונים נגד ריקי, בעודו נחוש להביס ולהשפיל אותו. במהלך אחד המרוצים נגד ג'ירארד, ריקי מעורב בתאונה חמורה. על אף שריקי יוצא מהתאונה כמעט ללא פגע, בעקבות הטראומה מהתאונה הוא מאבד את האומץ והרצון לנצח, ובעקבות כך הוא מאבד בהמשך את עבודתו, ואת אשתו אשר לוקחת את כל הונו והילדים ומתחתנת עם חברו הטוב קאל. ריקי המוכה והמושפל עובר לגור במלון דרכים עלוב ועובד בשליחויות פיצה. לאחר שתי תאונות רצופות עם ניידת משטרה רישיון הנהיגה שלו נשלל והוא נאלץ לבצע שליחויות על אופניים. אביו של ריקי חוזר לחייו של ריקי במפתיע ומסייע לו לחזור למסלול המרוצים. במירוץ האחרון ריקי וג'ירארד מתנגשים, וממשיכים את המרוץ ברגל. ריקי חוצה את קו הסיום ראשון, אבל בגלל ששניהם יצאו מרכביהם, הם נפסלים, וקאל, שסיים שלישי, זוכה במירוץ. ריקי בובי (מגולם על ידי ויל פרל) - נהג מרוצים בנאסקאר וגיבור הסרט. בילדותו חלם להיות נהג מרוצים מפורסם כמו אביו ואימץ את המנטרה "אם אתה לא ראשון, אתה אחרון", מה שדרבן אותו בהמשך לנצח במרוצים. מתחתן עם קרלי ולשניים נולדים שני ילדים, אך בהמשך הם מתגרשים וריקי מתחיל לצאת עם סוזן. קאל ניוטון ג'וניור (מגולם על ידי ג'ון סי. ריילי) - נהג מרוצים בנאסקר וחברו הטוב ביותר של ריקי. מקנא בריקי ומבקש ממנו באופן תדיר שריקי ייתן לו פעם אחת לנצח, אך ללא הצלחה. גונב את קרלי מריקי ובסוף הסרט נשאר איתה. ז'אן ג'ירארד (מגולם על ידי סשה ברון כהן) - נהג פורמולה 1 צרפתי והומוסקסואל. יריבו המושבע של ריקי בובי. נהג מרוצים ששאיפת חיו היא להביס את ריקי בובי. בובי קרלי (מגולמת על ידי לסלי ביב) - אשתו של ריקי. אישה שטחית שמעוניינת רק בכסף ופרסום. ריס בובי (מגולם על ידי גארי קול) - האב האלכוהוליסט של ריקי. ידוע בזכות הוללות סמים שערך כשהיה צעיר. לוסי בובי (מגולמת על ידי ג'יין לינץ') - אימו של ריקי. נוצריה שמרנית שמחנכת את ילדיו של ריקי. סוזן (מגולמת על ידי איימי אדמס) - העוזרת של ריקי. מתאהבת בריקי ומסייעת לו בהמשך לחזור להיות נהג מרוצים. לוציוס וושינגטון (מגולם על ידי מייקל קלארק דאנקן) - חבר קרוב של ריקי ומנהל הצוות שלו. ווקר וטקסס ריינג'ר בובי (יוסטון טאמלין וגרייסון ראסל) - שני בניו של ריקי. מתייחסים בהתחלה לריקי בצורה מזלזלת בעקבות חינוך לקוי, אך בהמשך בזכות לוסי, הם הופכים לילדים טובים ומכבדים. גרגורי (מגולם על ידי אנדי ריכטר) - בן הזוג של ג'ירארד. מדיה וקבצים בנושא לילות טלדגה: הבלדה על ריקי בובי בוויקישיתוף אתר האינטרנט הרשמי של לילות טלדגה: הבלדה על ריקי בובי "לילות טלדגה: הבלדה על ריקי בובי", במסד הנתונים הקולנועיים IMDb (באנגלית) "לילות טלדגה: הבלדה על ריקי בובי", באתר נטפליקס "לילות טלדגה: הבלדה על ריקי בובי", באתר AllMovie (באנגלית) "לילות טלדגה: הבלדה על ריקי בובי", באתר Rotten Tomatoes (באנגלית) "לילות טלדגה: הבלדה על ריקי בובי", באתר Box Office Mojo (באנגלית) "לילות טלדגה: הבלדה על ריקי בובי", באתר Metacritic (באנגלית) "לילות טלדגה: הבלדה על ריקי בובי", באתר אידיבי "לילות טלדגה: הבלדה על ריקי בובי", במסד הנתונים הקולנועיים KinoPoisk (ברוסית) "לילות טלדגה: הבלדה על ריקי בובי", ביקורת על הסרט באתר "עין הדג"